
          Nr. 13803/09.08.2024
RAPORT DE SPECIALITATE

referitor la proiectul de hotărâre privind acordarea de mandate speciale Asociației de Dezvoltare Intercomunitară pentru Transport Public București-Ilfov
Asociația de Dezvoltare Intercomunitară pentru Transport Public București - Ilfov este  constituită sub forma unei structuri de cooperare a autorităților publice locale din regiune. Aceasta are personalitate juridică de drept privat și statut de utilitate publică recunoscut prin efectul legii destinate exercitării și realizării în comun a competențelor autorităților administrației publice (UAT) locale referitoare la prestarea serviciilor de transport public. Din această Asociație face parte și comuna Cornetu, județul Ilfov.
A.N.R.S.C. a acreditat Asociația de Dezvoltare Intercomunitară pentru Transport Public București – Ilfov în vederea exercitării atribuțiilor legale în domeniul serviciilor de transport public local.

Conform actului constitutiv
, Asociația are ca scop: 

- înființarea, organizarea, reglementarea, exploatarea, monitorizarea și gestionarea în comun a serviciului public de transport local din cadrul asociației, pe raza de competență a unităților administrativ-teritoriale membre; 

- îmbunătățirea mobilității integrate prin administrarea coordonată și finanțarea corespunzătoare a serviciilor publice de transport; Planificarea strategică, monitorizarea și avizarea activităților privind autorizarea, organizarea, gestionarea și controlul funcționării serviciilor publice de transport de călători în regiunea București-Ilfov pentru transportul cu autobuze, troleibuze, tramvaie și alte mijloace de transport public de călători; 

- implementarea măsurilor și proiectelor de investiții prevăzute in Planul de Mobilitate Urbană Durabilă București – Ilfov 2016-2030 – aprobat de toate autoritățile publice locale din regiunea București – Ilfov; 

- punerea în aplicare a Regulamentului (CE) NR. 1370/2007 al Parlamentului European și al Consiliului, din 23 octombrie 2007 privind serviciile publice de transport feroviar și rutier de călători, obligatoriu pentru toate țările membre începând cu decembrie 2009, prin încheierea de contracte de servicii publice/ contracte de delegare de gestiune cu operatorii de transport public de călători.
Analizând proiectul hotărârii depus, prin raportare la prevederile actului constitutiv, dar și la prevederile legale incidente, considerăm că sunt întrunite condiţiile pentru aprobarea de către Consiliul local Cornetu, judeţul Ilfov, a hotărârii privind acordarea de mandate speciale Asociației de Dezvoltare Intercomunitară pentru Transport Public București-Ilfov.
Întocmit,
Compartiment Achiziții publice și derulare contracte, 

Referent superior, 

Marinescu Victorița

